জলবায়ু মনস্তত্ত্ব

জলবায়ু মনস্তত্ত্ব এমন একটি ক্ষেত্র যার লক্ষ্য জলবায়ু পরিবর্তন,জীব বৈচিত্র্য হ্রাস এবং তার ফলস্বরূপ প্রভাবের প্রতিক্রিয়া হিসাবে সৃষ্ট মনস্তাত্ত্বিক প্রক্রিয়াগুলি সম্পর্কে আমাদের বোধগম্যতার উন্নতি করা। এটি জলবায়ু পরিবর্তন সম্পর্কে জনগণকে আকৃষ্ট করার জন্য সৃজনশীল উপায়গুলি উন্নীত করতে চায়; ব্যক্তিগত, সম্প্রদায়িক, সাংস্কৃতিক এবং রাজনৈতিক পর্যায়ে পরিবর্তনে অবদান রাখে;কর্মী, বিজ্ঞানী এবং নীতিনির্ধারকদের কার্যকর পরিবর্তন আনতে সমর্থন করে; বর্তমানে ও ভবিষ্যতে জলবায়ু পরিবর্তনের ধ্বংসাত্মক প্রভাবগুলির ফলে মনস্তাত্ত্বিক স্থিতিশীলতা প্রতিপালন করতে চায়।

জলবায়ু মনস্তত্ত্ব গবেষণা এবং অনুশীলনের একটি ট্রান্স-ডিসিপ্লিনারি পদ্ধতি। এটি জলবায়ু পরিবর্তনের ক্রমবর্ধমান হুমকির বিষয়ে যথাযথ ব্যবস্থা গ্রহণে সমাজের সর্বস্তরের অনীহার উপরে গুরুত্ব দেয়। এটি সমস্যাটিকে এমনভাবে দেখছে যার একটি গভীরতর পদ্ধতির প্রয়োজন, যা জ্ঞানভিত্তিক বা আচরণগত পদ্ধতির দ্বারা প্রভাবিত "তথ্য ঘাটতি" হিসাবে দেখার চেয়ে বরং আমাদের জানার এবং আচরণের জন্য প্রতিরোধের পরীক্ষা করে। এটি মানুষের আবেগ, পরিচয় এবং সাংস্কৃতিক অনুমানের তাৎপর্যকে জোর দেয়।অধিকন্তু,  এটি মানবিক বিষয়টিকে তাদের সামাজিক এবং পরিবেশগত প্রেক্ষাপটের সাথে যুক্ত হিসাবে স্বীকার করে।

এই পদ্ধতির লক্ষ্যগুলি পূরণ করতে এবং তার পদ্ধতির বিকাশের জন্য, জলবায়ু মনস্তত্ত্ব বিস্তৃত দৃষ্টিকোণকে আকর্ষণ করে, যার মধ্যে রয়েছে: সাহিত্য,দর্শন, বিশ্ব ধর্ম, কলা, মানবিকতা এবং পদ্ধতির চিন্তাভাবনা। এই পদ্ধতির মূল কেন্দ্র হলো বিভিন্ন মনোরোগ সম্পর্কিত ঐতিহ্য এবং মনো-সামাজিক অধ্যয়নের উপর ভিত্তি করে, জলবায়ু মনোবিজ্ঞানীদের মানুষের চিন্তাভাবনা, অনুপ্রেরণা এবং আচরণগুলিকে প্রভাবিত করে এমন অনবহিত বা অজ্ঞাত অনুভূতি এবং প্রক্রিয়াগুলি বুঝতে দেয়া। এটি বিশেষত সেসব প্রক্রিয়াগুলির জন্য প্রযোজ্য যা বৃহত্তর সমাজ ও সংস্কৃতির বিস্তৃত প্রসঙ্গে প্রকাশিত হয়।

জলবায়ু মনস্তত্ত্বের উদ্ভবের বিষয়টি মনোবিজ্ঞানী হ্যারল্ড সেরলসের কাজ এবং প্রকৃতির বাকী অংশ থেকে মানুষের বিচ্ছেদকে প্রভাবিত করার অজ্ঞাত কারণগুলির উপরে তাঁর কাজ থেকে খুঁজে পাওয়া যায়। এটি ইকোসাইকোলজির ক্ষেত্র এবং প্রাকৃতিক বিশ্বের সাথে মানুষের সম্পর্কের উপরে এর গুরুত্ব দ্বারা প্রবলভাবে প্রভাবিত হয়েছে।Roszak, T., Gomes, M. E., & Kanner, A. D. (Eds.). (1995). Ecopsychology: Restoring the earth, healing the mind. Sierra Club Books. জলবায়ু পরিবর্তনের বিপদগুলির সমাজব্যাপী গ্রহণযোগ্যতা বৃদ্ধির কারণে, মনস্তাত্ত্বিক প্রক্রিয়াগুলি বোঝার আগ্রহ বেড়েছে যা যথাযথ পদক্ষেপ নেওয়ার প্রতিরোধের এবং বিশেষত জলবায়ু পরিবর্তন অস্বীকার এর ঘটনাটির ভিত্তি স্বরুপ।Norgaard, K. M. (2011). Living in denial: Climate change, emotions, and everyday life. mit Press. সাম্প্রতিককালে, জলবায়ু মনোবিজ্ঞানীদের একটি সাহিত্য জলবায়ু পরিবর্তন এবং গ্রহব্যাপী জীববৈচিত্র্য হ্রাসের সাথে যুক্ত শক্তিশালী আবেগগুলিতে মনোনিবেশ করা শুরু করেছে।

জলবায়ু পরিবর্তন এবং সংবেদনশীল প্রতিক্রিয়াগুলি 

জলবায়ু পরিবর্তন যেহেতু বায়োস্ফিয়ার এবং মানবজীবন উভয়ের জন্য ক্রমবর্ধমান আশঙ্কাজনক হয়ে উঠছে, তাই এর প্রতিক্রিয়াতে জাগ্রত অনুভূতিগুলি অনুসন্ধানের কেন্দ্রবিন্দু। দৃঢ়, কঠিন আবেগ যেমন বিষাদ, শোক, অপরাধবোধ, পরাজয়ের অনুভূতি এবং উদ্বেগ জলবায়ু পরিবর্তনের দ্বারা সৃষ্ট হুমকির সাধারণ প্রতিক্রিয়া।Dodds, Joseph (2011) Psychoanalysis and Ecology at the Edge of Chaos. London: Routledge. এই বিভিন্ন আবেগগুলি সম্মিলিতভাবে সাহিত্যে জলবায়ু সঙ্কট হিসাবে উল্লেখ করা হয়েছে।

জলবায়ু পরিবর্তনের সাথে সম্পর্কিত এই আবেগগুলির মধ্যে অনেকগুলি স্বাধীনভাবে অধ্যয়ন করা হয়েছে। ক্ষতির অনুভূতিগুলি বহুমুখী হিসাবে চিহ্নিত করা হয়েছে এবং খুব শীঘ্রই ক্ষতি হওয়ার পাশাপাশি প্রকৃত ধ্বংস হওয়ার পূর্বাভাস হিসেবে সৃষ্টি হতে পারে।Randall, Rosemary and Brown, Andy (2015) In Time for Tomorrow: the Carbon Conversations Handbook. Stirling: The Surefoot Effect. এর সাথে সম্পর্কিত ‘আগাম শোক’ অন্বেষণ করা হয়েছে। অন্যত্র,বাস্তুসংস্থান সংক্রান্ত ধ্বংসের প্রতিক্রিয়াতে শোক ও সঙ্কটের অনুভূতিগুলিকে ‘সোলাস্টালজিয়া’Albrecht, G. (2005). 'Solastalgia'. A new concept in health and identity. PAN: Philosophy Activism Nature, (3), 41. এবং স্থানীয় পরিবেশ দূষণের প্রতিক্রিয়াকে ‘পরিবেশগত বিষাদ’ বলা হয়েছে। Lertzman, R. (2015). Environmental melancholia: Psychoanalytic dimensions of engagement. Routledge.

তবে জলবায়ু পরিবর্তনের প্রতিক্রিয়ার অনুভূতিগুলি এবং এর বিস্তৃত শাখাপ্রশাখা অবিকশিত বা সম্পূর্ণরূপে স্বীকৃত নাও হতে পারে। এটি বিশেষত তরুণদের এবং যারা চিকিৎসায় যোগ দেন তাদের মাঝে হতাশা এবং উদ্বেগের অচেতন অনুভূতির ফলস্বরূপ পর্যবসিত হতে পারে। কেউ একজন কি অনুভব করছে তার নাম দেওয়া এটি শক্ত করে তোলে, তাই এটি সাধারণত পরিবেশ-উদ্বেগ হিসাবে অভিহিত হয় - বিশেষত যখন এই নেতিবাচক প্রভাবটি ঘুমের ব্যাধি এবং উদ্দীপনাজনিত চিন্তার মতো তীব্র আকার ধারণ করে।বেদনারেকBednarek, S. (2019) Is there a therapy for climate change anxiety? Therapy Today, 30, 5. পরামর্শ দিয়েছেন যে, পরিবেশ-উদ্বেগকে চিকিৎসার প্রয়োজন এমন একটি রোগবিদ্যা হিসাবে দেখার পরিবর্তে এটিকে একটি অভিযোজিত, স্বাস্থ্যকর প্রতিক্রিয়া হিসাবে গণ্য করা উচিত।

জলবায়ু পরিবর্তনের অদেখা বা অধরা দিকগুলির প্রতিক্রিয়া হিসাবে সৃষ্ট আবেগকে ধারণা করা প্রায়শই কঠিন। তাত্ত্বিক পদ্ধতিতে পরামর্শ দেওয়া হয়েছে যে এটি একটি ‘হাইপারঅবজেক্ট’ নামে পরিচিত, কারণ জলবায়ু পরিবর্তন একটি বৃহৎ নির্মাণের অংশ, যা মানবিক চেতনা সম্পূর্ণরূপে উপলব্ধি করতে পারেনা।Morton, T. (2013) Hyperobjects: Philosophy and Ecology After the End of the World. Minneapolis: University of Minnesota Press. এই জাতীয় ‘অচেতন জ্ঞান’ এবং তাদের অচেতন, অনাবিষ্কৃত, মানসিক প্রভাবের সাথে জড়িত থাকার জন্য জলবায়ু মনোবিজ্ঞানীদের ব্যবহৃত একটি কৌশল হল "সামাজিক স্বপ্ন দেখানো"।

বর্তমান ও ভবিষ্যৎ উভয় ক্ষেত্রেই জলবায়ু পরিবর্তন এবং এর ধ্বংসাত্মক প্রভাব সম্পর্কে সচেতনতা প্রায়শই অভিভূত করে। যখন জলবায়ু পরিবর্তনের ফলে সম্প্রদায়গুলি প্রায়শই প্রাকৃতিক দুর্যোগে আক্রান্ত হয়, তখন তাদের মানসিক স্বাস্থ্যের উপর একটি দৃঢ়, প্রত্যক্ষ প্রভাব পড়ে কারণ তাদের ক্ষতিকারক প্রভাবগুলির সাথে খাপ খাইয়ে নিতে হয়। এটি সম্প্রদায় এবং ব্যক্তিগত উভয়ের মধ্যে স্থিতিস্থাপকতা বিকাশের ফলে একটি ইতিবাচক প্রভাবও হতে পারে। গবেষকরা কীভাবে এটি ঘটে তার পদ্ধতিগুলি বুঝতে আগ্রহী। সংকট ও দুর্যোগের ক্ষেত্রে ব্যক্তি ও সমাজ কীভাবে প্রতিক্রিয়া জানায় তা সাহিত্যে খতিয়ে দেখা গেছে যে যখন সংবেদনশীল অভিজ্ঞতার উপর প্রক্রিয়া এবং প্রতিফলন করার অবকাশ ছিল, তখন এই বর্ধিত আবেগগুলি অভিযোজিত ছিল। তদ্ব্যতীত, এরপরে এটি বৃদ্ধি এবং স্থিতিস্থাপকতার দিকে পরিচালিত করে।Kieft, Jasmine and Bendell, Jem (2021) The responsibility of communicating difficult truths about climate influenced societal disruption and collapse: an introduction to psychological research. Institute for Leadership and Sustainability (IFLAS) Occasional Papers Volume 7. University of Cumbria, Ambleside, UK..(Unpublished) ডপপেল্ট সমাজতন্ত্রের বৈশিষ্ট্য হিসাবে ‘রূপান্তরিত স্থিতিস্থাপকতা’ এর পরামর্শ দিয়েছিলেন, যেখানে প্রতিকূলতা জীবনের নতুন অর্থ ও দিকনির্দেশনার জন্য অনুঘটক হিসাবে কাজ করে যা ব্যক্তি এবং সম্প্রদায়ের উভয়  ক্ষেত্রেই পূর্বের স্তরের তুলনায় উন্নতি মূলক পরিবর্তন সাধন করে।

জলবায়ু পরিবর্তন এবং মনস্তাত্ত্বিক প্রতিরক্ষা

জলবায়ু পরিবর্তনে একজনের কর্ম যে অবদান রাখে তার উপলব্ধি তাদের স্বার্থ কে হুমকির মধ্যে ফেলে এবং তাদের মানসিক বিশুদ্ধতার সাথে আপস করতে পারে। স্বার্থের হুমকির ফলে প্রায়শই ‘অস্বীকৃতি' তৈরি হতে পারে - যা সমাজের সমস্ত স্তর জুড়ে প্রকাশিত বৈজ্ঞানিক প্রমাণগুলি মেনে নিতে এবং প্রত্যাখ্যান করতে অস্বীকার করে। জলবায়ু পরিবর্তনের জন্য সরাসরি দায়বদ্ধ কর্মকাণ্ডে দৃঢ় কায়েমী আগ্রহসম্পন্ন বৃহৎ সংস্থাগুলি, যেমন জীবাশ্ম জ্বালানী সংস্থাগুলি ভুল তথ্য প্রচারের মাধ্যমে জলবায়ু পরিবর্তন অস্বীকারকেও প্রচার করতে পারে।

জলবায়ু পরিবর্তনের জন্য অত্যধিক সংবেদনশীল প্রতিক্রিয়া থেকে নিজেকে রক্ষা করতে অস্বীকৃতিটি ব্যবহৃত হয় যা স্বতন্ত্র স্তরে প্রকাশিত হয়। এটিকে প্রায়শই প্রাসঙ্গিক সাহিত্যে "মৃদু অস্বীকার" বা "অস্বীকৃতি" হিসাবে উল্লেখ করা হয়। এখানে জলবায়ু পরিবর্তনের ঝুঁকিগুলি নিখুঁত বুদ্ধিগত উপায়ে অনুভব করা হয় যেখানে চেতনা অনুভূতি থেকে বিচ্ছিন্ন হয়ে যায় এবং যার ফলস্বরূপ কোনও মানসিক অস্থিরতা থাকেনা। অস্বীকৃতি বিভিন্ন ধরনের মনস্তাত্ত্বিক প্রক্রিয়াগুলির দ্বারা প্ররোচিত হতে পারে যার মধ্যে রয়েছে: দায়িত্বের অপসারণ, যৌক্তিকীকরণ, ধারণাগত বিকৃতি, ইচ্ছামত চিন্তাভাবনা এবং প্রয়োগ। এই সবগুলো মোকাবিলা করা এড়ানোর উপায়।

অপরিহার্য মোকাবেলার তিনটি প্রধান রূপ রয়েছে: সক্রিয় মোকাবেলা, যা একটি চাপজনক পরিস্থিতি মোকাবেলার জন্য প্রত্যক্ষ পদক্ষেপ; গ্রহণযোগ্যতা, যা চাপযুক্ত বাস্তবতার জ্ঞানভিত্তিক এবং সংবেদনশীল স্বীকৃতি; এবং জ্ঞানভিত্তিক পুনর্ব্যাখ্যা, যার মধ্যে পড়াশোনা বা ইতিবাচক পুনঃনির্মাণ জড়িত। সক্রিয় এবং প্রতিক্রিয়াশীল মোকাবিলার মধ্যে একটি পার্থক্যও তৈরি করা যেতে পারে। সক্রিয় মোকাবিলা, যা প্রত্যাশিত অভিযোজন বা মানসিক প্রস্তুতি হিসাবেও পরিচিত, কোনও ঘটনার প্রত্যাশায় তৈরি করা হয়। অন্যদিকে,প্রতিক্রিয়াশীল মোকাবিলা ঘটনার সময় বা পরে করা হয়।

জলবায়ু মনোবিজ্ঞানীরা বিবেচনা করেন যে কীভাবে মোকাবেলা করা প্রতিক্রিয়াগুলি কেবল ব্যক্তিগতভাবে নয়, বিস্তৃত পরিবেশ এবং বাস্তুতন্ত্রের জন্যও অভিযোজিত বা অনভিযোজিত হতে পারে। আরও স্পষ্টভাবে, প্রতিক্রিয়াগুলি কি ইতিবাচক মানসিক সমন্বয় কে উৎসাহ দেয় এবং উপযুক্ত এবং আনুপাতিক পরিবেশ-সংক্রান্ত ক্রিয়াকে উৎসাহিত করে, নাকি তারা ব্যক্তিকে তার নিষ্ক্রিয়তার ক্ষেত্রে সমর্থন করার জন্য এবং প্রয়োজনীয়, মৌলিক পরিবর্তনগুলি থেকে বিরত থাকার জন্য কাজ করে?Andrews & Hoggett (2019) Facing up to ecological crisis: A psychosocial perspective form climate psychology. In Foster, J. (ed.) Facing Up To Climate Reality: Honesty, Disaster & Hope. London: Green House Publishing.

মনো-সামাজিক দৃষ্টিভঙ্গি এবং প্রতিরক্ষা

জলবায়ু মনস্তত্ত্বের একটি মনো-সামাজিক দৃষ্টিভঙ্গি জলবায়ু পরিবর্তনের বিষয়ে মানুষের প্রতিক্রিয়া যেমন মান,বিশ্বাস এবং আস্থা এগুলোর অভ্যন্তরীণ, মনস্তাত্ত্বিক কারণ এবং বহিরাগত, সামাজিক-সাংস্কৃতিক কারণগুলির মধ্যে আন্তঃপরিচয় পরীক্ষা করে।Hollway,W. & Jefferson,T. (2013) Doing Qualitative Research Differently: A Psychosocial Approach. London: Sage.Crompton, T. & Kasser, T. (2009) Meeting Environmental Challenges: The Role of Human Identity. Goldalming: WWF-UK. তদুপরি, এটি গবেষণা বিষয়গুলির স্পষ্ট অভিজ্ঞতা বোঝার জন্য একটি স্বতন্ত্র গুণগত পদ্ধতি উপস্থাপন করে, যা গবেষকরা জলবায়ু পরিবর্তন এবং পরিবেশ ধ্বংসকে সমাজের বিভিন্ন গোষ্ঠী দ্বারা কীভাবে অনুভব করা হয় তা তদন্ত করার জন্য গ্রহণ করেছে। এই ক্ষেত্রে, স্পষ্ট  অভিজ্ঞতা বলতে অনুভূতি, চিন্তাভাবনা, কল্পনা এবং অর্থ কাঠামোগুলিকে বোঝায় যা এই অভিজ্ঞতাগুলিকে প্রভাবিত করে এবং এর দ্বারা প্রভাবিত হয়।

আবহমান জলবায়ু অস্থিতিশীলতার প্রতিক্রিয়া মোকাবিলা করা হলো মনো-সামাজিক ঘটনা, যা কেবল বিচ্ছিন্ন মানসিক প্রক্রিয়া নয় বরং সাংস্কৃতিকভাবে সামাজিক নিয়মাবলী এবং কাঠামো দ্বারা অনুমোদিত এবং প্রতিপালিত। উদাহরণস্বরূপ, আধুনিক গণ ভোক্তাবাদ একটি বিশ্বায়িত, নিয়ন্ত্রণহীন অর্থনীতির প্রয়োজন দ্বারা নির্ধারিত হয়, তবুও এটি জলবায়ু পরিবর্তনের অন্যতম চালিকা শক্তি।Grant L. K. (2011). Can we consume our way out of climate change? A call for analysis. The Behavior analyst, 34(2), 245–266. https://doi.org/10.1007/BF03392256 প্রস্তাবিত হয়েছে যে এই যত্নহীন সংস্কৃতি একটি আদর্শগত ফাংশন তৈরি করে গ্রাহকদের অত্যধিক উদ্বেগ এবং নৈতিক অশান্তি অনুভব থেকে বিরত রাখে।

সাংস্কৃতিক প্রক্রিয়াগুলি শক্তিশালী অনুভূতিগুলি নিয়ন্ত্রণ করার বিভিন্ন উপায়কে সমর্থন করে যা অন্যথায় সম্ভাব্য হুমকির সচেতনতা দ্বারা প্রকাশিত হবে। এর মধ্যে রয়েছে দৃঢ়,সংযুক্ত সাংস্কৃতিক অনুমান যেমন অভিহিতকরণ, ব্যতিক্রমবাদ এবং অগ্রগতিতে বিশ্বাস।Weintrobe, S. (2013) The Difficult Problem of Anxiety When Thinking About Climate Change. In Weintrobe, S. (ed.) Engaging with Climate Change: psychoanalytic and interdisciplinary perspectives. London: Routledge অভিহিতকরণ হলো এমন একটি বিশ্বাস যা উন্নত ও বিকাশমান মানব সমাজের অসম সম্পর্কের মধ্যে সংযুক্ত এবং যেখানে নির্দিষ্ট গোষ্ঠী বা প্রজাতি অন্যদের চেয়ে বেশি যোগ্য হওয়ার দাবি রাখে। ব্যাতিক্রমবাদ হল একটি ধারণা যে একের প্রজাতি, জাতি, জাতিগত গোষ্ঠী বা ব্যক্তিগত স্বার্থ হলো অসাধারণ,তাই এটি অন্যদের জন্য প্রযোজ্য বিধিগুলি থেকে বিরত থাকে, যা সম্পদের ব্যবহারের প্রাকৃতিক সীমা লঙ্ঘনের লাইসেন্স দেয়। শিল্পোত্তর পরবর্তী মতাদর্শের একটি মূল উপাদান অগ্রগতিতে বিশ্বাস,যা একটি দৃঢ় বিশ্বাসে পর্যবসিত করে যে বিজ্ঞান এবং প্রযুক্তি প্রতিটি সমস্যা সমাধান করতে পারে, সুতরাং ইচ্ছাবাদী চিন্তাভাবনা এবং মিথ্যা আশাবাদকে উৎসাহিত করে।

অনুশীলনে জলবায়ু মনোবিজ্ঞান

জলবায়ু পরিবর্তনের প্রতিক্রিয়ায় মানুষের মনস্তাত্ত্বিক প্রক্রিয়াগুলিকে যথাযথভাবে সম্বোধন করার জন্য, জলবায়ু মনোবিজ্ঞানীরা চিকিৎসা, শিক্ষামূলক এবং যোগাযোগ অনুশীলনের নতুন ধরনগুলিতে কাজ করছেন। এগুলি মনো-সামাজিক ধারণা এবং পদ্ধতিগুলির পাশাপাশি বিভিন্ন ধরনের চিকিৎসাগত পদ্ধতির দ্বারা অবহিত করা হয়।

কার্বন কথোপকথন অত্যন্ত কঠিন একটি মনো-সামাজিক প্রকল্প যা কার্বন হ্রাস এবং কমানোর প্রক্রিয়ার কার্যকারিতা সম্বোধন করার চেষ্টা করে এবং একই সাথে জটিল আবেগ এবং সামাজিক চাপগুলিকে সম্বোধন করে। ২০০৬ সালে প্রকল্পটির সূচনা হওয়ার পরে, এটি হাজার হাজার লোকের সাথে বিকশিত ও জড়িত হয়েছে,যা আগামীর জন্য সময়? বইয়ের সেই অভিজ্ঞতাগুলির একটি সারমর্ম তৈরি করেছে। প্রকল্পটির সাফল্য এবং সীমাবদ্ধতার একটি ওভারভিউ বাচস এবং তার সহকর্মীরা পরিচালনা করেছিলেন।

অনুশীলনের আর একটি অংশ হলো চলমান সম্প্রদায়ী গোষ্ঠী এবং কর্মশালা কর্মসূচির মাধ্যমে জলবায়ু পরিবর্তনের সাথে সংযুক্ত প্রতিক্রিয়া সহজ করে তোলা। এগুলি জোয়ানা ম্যাসির প্রভাবশালী কাজ বিশেষত দ্য ওয়ার্ক দ্যাট রিকানেক্টস 
Macy, J and Brown, M. (1998) Coming Back to Life: Practices to Reconnect Our Lives, Our World. Gabriola Island, BC: New Society এবং অ্যাক্টিভ হোপ এর উপর ভিত্তি করে তৈরি হয়েছে।

সাম্প্রতিক বছরগুলিতে, জলবায়ু মনোবিজ্ঞানীরা কর্মীদের, বিশেষত যারা সমাজ জুড়ে পরিবেশবাদী আচরণের সমর্থনে সক্রিয় তাদের জন্য সমর্থন দলগুলিকে সহায়তা করছেন।  তারা সহযোগিতামূলক তদন্ত এর মতো উদ্যোগের বিকাশ করছেন যা মনস্তাত্ত্বিক ঘটনা নিয়ে গবেষণা করার একটি পদ্ধতি, যেখানে অংশগ্রহণকারীরা সম্পূর্ণরূপে জড়িত এবং সহ-গবেষক হিসাবে কাজ করে,এক ধরনের উন্নত, গুণগত ডেটার বৃহত্তর পরিসরকে অনুমোদন দেয়।Gillespie, S. (2020) Climate Crisis and Consciousness. Abingdon UK & New York: Routledge.Nichol, J. (1993). Cooperative Inquiry. Retrieved from https://co-counselling.info/en/cocopedia/cooperative-inquiry  on 22/07/20

 আরও দেখুন 

 ইকোসাইকোলজি
 পরিবেশগত মনোবিজ্ঞান
 পরিবেশগত বিষাদ

 তথ্যসূত্র 

 বাহ্যিক সংযুক্তি 

জলবায়ু মনোরোগ বিশেষজ্ঞ
কার্বন কথোপকথন 
 জলবায়ু প্রসার
 জলবায়ু মনোবিজ্ঞান জোট
 নিরাপদ জলবায়ুর জন্য মনোবিজ্ঞানী
 জলবায়ু ও মন

বিষয়শ্রেণী:জলবায়ু পরিবর্তন ও সমাজ
বিষয়শ্রেণী:জলবায়ু
বিষয়শ্রেণী:জলবায়ু পরিবর্তন